Wikidata Bridge/ro

Wikidata Bridge (cunoscut anterior drept „client editing”) este un proiect al cărui scop este să permită editarea datelor de la Wikidata direct din Wikipedia. Acest lucru va fi realizat prin intermediul unei interfețe conectate la infobox, pe care utilizatorii o vor putea accesa din Wikipedia lor locală. Proiectul va fi elaborat în câteva faze și împreună cu comunitățile, pentru a le putea înțelege nevoile și realiza un instrument care să conecteze datele și comunitățile într-o manieră mai optimă.


 * Pentru a afla mai multe, vedeți Dezvoltare

Necesitatea
„Vreau ca informația care apare pe Wikipedia să fie editabilă din Wikipedia”

Wikidata își dorește să devină un hub central de informații pentru proiectele Wikimedia. Multe comunități Wikipedia folosesc deja informațiile de la Wikidata, spre exemplu în infocasete. Dar situația și caracteristicile actuale cauzează probleme în cadrul comunităților Wikipedia: lipsa controlului asupra datelor, lipsa informațiilor despre momentul și locul în care informațiile sunt actualizate, diferențe privind modul în care Wikipediile și Wikidata își structurează informațiile. De-a lungul anilor și în cadrul multor discuții, wikipdeiștii și-au exprimat nevoia de a avea putea edita informațiile de la Wikidata din interiorul Wikipediei și de a putea adapta informațiile Wikidata la structura existentă a infocasetelor lor.


 * Pentru a afla mai multe, vedeți Cercetare

Procesul
Pentru a ne asigura că vom construi un instrument care să răspundă nevoilor editorilor, folosim metode suple în procesul de elaborare al acestuia. Nu pornim de la o idee predeterminată privind instrumentul pe care dorim să-l oferim, ci îl vom construi împreună cu comunitățile, pe baza unor cicluri de colectare a părerilor pe care le vom organiza în mod regulat. Nu vom aștepta cu lansarea până când vom avea un produs „final”, ci vom începe să îi implementăm pas cu pas funcționalitățile, vom lansa mici bucățele de-a lungul lunilor următoare și le vom testa împreună cu editorii pe bază de încercare și eroare.


 * Pentru a afla mai multe, vezi Implică-te

Cronologie
Iată planul actual, care ar putea suferi schimbări în funcție de progres și de solicitările comunităților. În fiecare etapă a procesului vom comunica strâns cu comunitățile și vom culege feedback.
 * În trecut:
 * cercetare individuală: intermitent, începând din 2015
 * Actual: Dezvoltare
 * iunie-august 2019: pregătire și punerea bazelor tehnice
 * septembrie-noiembrie 2019: dezvoltarea primelor iterații și publicarea unui sistem-test pentru a culege feedback
 * Mai târziu: testarea în câteva proiecte, în colaborare cu comunitățile
 * cu comunitățile care au implementat deja de timpuriu o scurtătură din infocasetele lor pentru a edita Wikidata (spre exemplu Wikipediile rusă, catalană sau bască)
 * cu Wikipediile mari, pentru a vedea cum reacționează proiectul când e aplicat la scară mare și pentru a răspunde potențialelor necesități speciale ale acestora
 * Și mai târziu: implementarea în toate celelalte proiecte